b"\n_START_ARTICLE_\nMapei\n_START_SECTION_\nHist\xc3\xb2ria\n_START_PARAGRAPH_\nFundada el 1937 com una petita empresa amb tres empleats dedicada a la producci\xc3\xb3 de productes per a parets -pintures, materials d'exteriors i interiors-, va passar a convertir-se en una multinacional dedicada als materials de construcci\xc3\xb3 l\xc3\xadder en el mercat itali\xc3\xa0 i amb pres\xc3\xa8ncia activa a Europa. _NEWLINE_Als anys setanta s'incorpora a la companyia el fill del fundador, Giorgio Squinzi, graduat en qu\xc3\xadmica industrial. A causa de l'impuls que aquest va donar a la companyia aplicant aven\xc3\xa7os tecnol\xc3\xb2gics als materials, Mapei va obtenir uns beneficis majors i va poder introduir-se en nous mercats com el nord-americ\xc3\xa0 -Estats Units i el Canad\xc3\xa0-. L'any 1984 l'empresa passa a ser dirigida oficialment per Giorgio Squinzi, prenent el relleu al seu pare i fundador de la companyia, Rodolfo Squinzi."